stanford-oval/wikipedia huggingface dataset:
ศิริมงคล จิตบรรจง
ผลงานระหว่างประเทศ

นอกจากนี้ เขายังเป็นตัวแทนฟุตบอลทีมชาติไทย ยู-19 ปี ในการแข่งฟุตบอลเอเชียเยาวชนอายุไม่เกิน 19 ปี 2016 รอบคัดเลือก
แหล่งข้อมูลอื่น

ข้อมูลของ ศิริมงคล จิตบรรจง ที่ ซ็อกเกอร์เวย์
คณะแพทยศาสตร์ มหาวิทยาลัยพะเยา

| --- | --- |
School of Medicine University of Phayao

สถาปนา: 1 ธันวาคม พ.ศ. 2551
คณบดี: ศาสตราจารย์ นายแพทย์ สุกิจ พันธ์พิมานมาศ
ที่อยู่: 19 หมู่ 2 ถนนพหลโยธิน ตำบลแม่กา อำเภอเมืองพะเยา จังหวัดพะเยา 56000
สี:   สีเขียว
มาสคอต: พญานาคพันคบเพลิง
สถานปฏิบัติ: โรงพยาบาลนครพิงค์ โรงพยาบาลพะเยา โรงพยาบาลมหาวิทยาลัยพะเยา
เว็บไซต์: medicine.up.ac.th
คณะแพทยศาสตร์ มหาวิทยาลัยพะเยา (School of Medicine, University of Phayao) เป็นคณะแพทยศาสตร์ในจังหวัดพะเยา ที่จัดตั้งขึ้นในเขตภาคเหนือตอนบน โดยเป็นสถาบันแพทยศาสตร์ลำดับที่ 19 ของประเทศไทย เป็นคณะแพทยศาสตร์ลำดับที่ 3 ในเขตภาคเหนือ ถัดจากคณะแพทยศาสตร์ มหาวิทยาลัยเชียงใหม่ และคณะแพทยศาสตร์ มหาวิทยาลัยนเรศวร หลักสูตรฯ ผ่านการรับรองจากแพทยสภาแล้ว
ประวัติ

เมื่อ พ.ศ. 2550 สำนักวิชาวิทยาศาสตร์การแพทย์ มหาวิทยาลัยนเรศวร วิทยาเขตสารสนเทศพะเยา จัดตั้งขึ้นเพื่อขยายโอกาสทางการศึกษาให้กับเขตพื้นที่ภาคเหนือตอนบน ซึ่งครอบคลุม 6 จังหวัด ได้แก่ พะเยา เชียงราย แม่ฮ่องสอน ลำปาง ลำพูน และน่าน ปีนั้นมีการเปิดรับนักศึกษารุ่นแรกใน 3 สาขาวิชา คือ เทคนิคการแพทย์ กายภาพบำบัด และสาธารณสุขศาสตร์
ต่อมาได้มีการปรับเปลี่ยนโครงสร้างการบริหารงานภายในวิทยาเขต เตรียมพร้อมเป็นมหาวิทยาลัยเอกเทศ ได้เปลี่ยนชื่อ มหาวิทยาลัยนเรศวร วิทยาเขตสารสนเทศพะเยา เป็น มหาวิทยาลัยนเรศวร พะเยา พร้อมจัดตั้งสำนักวิชาสหเวชศาสตร์ แยกตัวออกจากสำนักวิชาวิทยาศาสตร์การแพทย์ เมื่อวันที่ 1 ตุลาคม พ.ศ. 2551 สำนักวิชาสหเวชศาสตร์ มหาวิทยาลัยนเรศวร พะเยา ทำหน้าที่ผลิตบัณฑิตอันได้แก่ เทคนิคการแพทย์ กายภาพบำบัด สาธารณสุขศาสตร์ และวิทยาศาสตร์และเทคโนโลยีการกีฬา
หลังจากนั้นสาขาวิชาสาธารณสุขศาสตร์ได้แยกตัวออกจากสำนักวิชาสหเวชศาสตร์ จัดตั้งสำนักวิชาแพทยศาสตร์ขึ้น เมื่อวันที่ 1 ธันวาคม พ.ศ. 2551 เพื่อผลิตบัณฑิตด้านการแพทย์และการสาธารณสุข และเริ่มจัดการเรียนการสอนนิสิตสาขาวิชาสาธารณสุขศาสตร์ แขนงวิชาอนามัยชุมชน และแขนงวิชาอนามัยสิ่งแวดล้อม และสาขาวิชาอาชีวอนามัยและความปลอดภัย ตั้งแต่ปี พ.ศ. 2549 และเริ่มจัดการเรียนการสอนนิสิตสาขาวิชาการแพทย์แผนไทยประยุกต์ ในปีการศึกษา 2553 ต่อมาเมื่อวันที่ 16 กรกฎาคม พ.ศ. 2553 ได้ยกฐานะขึ้นเป็น คณะแพทยศาสตร์ มหาวิทยาลัยพะเยา
เดิมคณะแพทยศาสตร์ มหาวิทยาลัยพะเยาได้มีการจัดการเรียนการสอนในหลักสูตรสาธารณสุขศาสตร์ หลักสูตรการแพทย์แผนไทยประยุกต์ และหลักสูตรการแพทย์แผนจีนร่วมด้วย ต่อมาตามมติที่ประชุมสภามหาวิทยาลัยพะเยา ครั้งที่ 7/2563 เมื่อวันเสาร์ที่ 31 ตุลาคม 2563 มีมติมอบให้คณะแพทยศาสตร์ ดำเนินการจัดทำโครงสร้างของคณะแพทยศาสตร์ โดยให้แยกหลักสูตรสาขาสาธารณสุขศาสตร์ออกจากหลักสูตรคณะแพทยศาสตร์ และนำเสนอที่ประชุมสภามหาวิทยาลัยพิจารณาในคราวประชุมครั้งถัดไป ดังนั้น เพื่อให้เกิดการดำเนินงานของคณะแพทยศาสตร์ และการดำเนินงานของหลักสูตรกลุ่มสาธารณสุขศาสตร์เป็นไปอย่างมีประสิทธิภาพ เกิดความคล่องตัวในการบริหารจัดการ จึงขออนุมัติแยกสำนักงานสาธารณสุขศาสตร์ ออกจากคณะแพทยศาสตร์ และจัดตั้งเป็นคณะสาธารณสุขศาสตร์ เมื่อวันที่ 1 มกราคม พ.ศ. 2564
สาขาวิชา

สาขาวิชาแพทยศาสตร์
สาขาวิชาปฏิบัติการฉุกเฉินการแพทย์
หลักสูตรการศึกษา

ปัจจุบันคณะแพทยศาสตร์ มหาวิทยาลัยพะเยา เปิดทำการเรียนการสอนในสาขาวิชา ดังต่อไปนี้
สถาบันร่วมผลิตแพทย์

โรงพยาบาลที่ผลิตแพทย์ร่วมกับคณะแพทยศาสตร์ มหาวิทยาลัยพะเยา ในระดับชั้นคลินิก (ชั้นปี 4 - 6) มีทั้งสิ้น 3 โรงพยาบาลที่ร่วมผลิตแพทย์ในสังกัดกระทรวงสาธารณสุข มีดังนี้
| สถาบันร่วมผลิตแพทย์ | จังหวัด | สังกัด |
| --- | --- | --- |
| โรงพยาบาลนครพิงค์ | จังหวัดเชียงใหม่ | กระทรวงสาธารณสุข |
| โรงพยาบาลพะเยา | จังหวัดพะเยา | กระทรวงสาธารณสุข |
ทำเนียบคณบดี

| ลำดับที่ | รายนามคณบดี | วาระการดำรงตำแหน่ง |
| --- | --- | --- |
| 1 | ดร. นายแพทย์วิชัย เทียนถาวร | 1 ตุลาคม พ.ศ. 2553 - 5 กันยายน พ.ศ. 2554 (รักษาการแทน) |
| 2 | ศาสตราจารย์พิเศษ ดร. เภสัชกร มณฑล สงวนเสริมศรี | 5 กันยายน พ.ศ. 2554 - 29 กรกฎาคม พ.ศ. 2558 (รักษาการแทน) |
| 3 | ศาสตราจารย์พิเศษ ดร. นายแพทย์วิชัย เทียนถาวร | 30 กรกฎาคม พ.ศ. 2558 - 20 ธันวาคม พ.ศ. 2558 (รักษาการแทน ครั้งที่ 2) |
|  |  | 27 ธันวาคม พ.ศ. 2558 - 23 มิถุนายน พ.ศ. 2559 (รักษาการแทน ครั้งที่ 3) |
|  |  | 24 มิถุนายน พ.ศ. 2559 - 22 ธันวาคม พ.ศ. 2559 (รักษาการแทน ครั้งที่ 4) |
|  |  | 22 ธันวาคม พ.ศ. 2559 - 19 มิถุนายน พ.ศ. 2560 (รักษาการแทน ครั้งที่ 5) |
|  |  | 20 มิถุนายน พ.ศ. 2560 - 31 กรกฎาคม พ.ศ. 2561 (รักษาการแทน ครั้งที่ 6) |
| 4 | ศาสตราจารย์ นายแพทย์วีระพล จันทร์ดียิ่ง | 1 สิงหาคม พ.ศ. 2561 - 1 มีนาคม พ.ศ. 2563   |
| 5 | ผู้ช่วยศาสตราจารย์ ดร.ชลธิดา เทพหินลัพ | 2 มีนาคม พ.ศ. 2563 - 28 สิงหาคม พ.ศ. 2563 (รักษาการแทน)  |
|  |  | 29 สิงหาคม พ.ศ. 2563 - 24 กุมภาพันธ์ พ.ศ. 2564 (รักษาการแทน ครั้งที่ 2) |
| 6 | ศาสตราจารย์ นายแพทย์สุกิจ พันธ์พิมานมาศ | 1 มกราคม พ.ศ. 2564 - 18 เมษายน พ.ศ. 2564 (รักษาการแทน) |
|  |  | 19 เมษายน พ.ศ. 2564 - ปัจจุบัน |
ดูเพิ่ม

มหาวิทยาลัยพะเยา
โรงพยาบาลมหาวิทยาลัยพะเยา
รายชื่อคณะและวิทยาลัยแพทยศาสตร์ในประเทศไทย
แหล่งข้อมูลอื่น

คณะแพทยศาสตร์ มหาวิทยาลัยพะเยา
ทหารรักษาพระองค์

| ทหารรักษาพระองค์ |
| --- | --- |

ประจำการ: พ.ศ. 2402–ปัจจุบัน
ประเทศ:   สยาม (พ.ศ. 2402–2491)  ไทย (พ.ศ. 2491–ปัจจุบัน)
เหล่า:  กองทัพบก  กองทัพเรือ  กองทัพอากาศ
รูปแบบ: Guard Corps (กองทัพบก), Guard Brigade (กองทัพเรือและกองทัพอากาศ)
บทบาท: ถวายความปลอดภัยและถวายพระเกียรติ
กำลังรบ: 87 หน่วย
สมญา: ทหารสองโหล มหาดเล็กไล่กา
เพลงหน่วย: มาร์ชราชวัลลภ
ทหารรักษาพระองค์ คือ หน่วยทหารที่มีหน้าที่ถวายความปลอดภัยและถวายพระเกียรติแด่พระมหากษัตริย์ สมเด็จพระราชินี พระรัชทายาท ผู้สำเร็จราชการแทนพระองค์ และพระบรมวงศานุวงศ์ทุกพระองค์อย่างใกล้ชิด เฉพาะกรมทหารมหาดเล็กราชวัลลภรักษาพระองค์ที่ 1 และกรมทหารมหาดเล็กราชวัลลภรักษาพระองค์ที่ 11 จะมีชื่อเรียกเฉพาะว่า ทหารมหาดเล็กราชวัลลภรักษาพระองค์ เนื่องด้วยเป็นหน่วยที่ถวายการรับใช้ต่อองค์พระมหากษัตริย์อย่างใกล้ชิดที่สุด (คำว่า "ราชวัลลภ" นี้ แปลได้ว่า ผู้เป็นที่รัก สนิท คุ้นเคยของพระราชา)
ประวัติ

กิจการทหารรักษาพระองค์และทหารมหาดเล็กรักษาพระองค์ เริ่มต้นครั้งแรกเมื่อ พ.ศ. 2402 ในขณะนั้น พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้รวบรวมบุตรในราชตระกูลและบุตรข้าราชการที่ยังเยาว์วัยมาทดลองฝึกหัดเป็นทหารตามยุทธวิธีแบบใหม่เช่นเดียวกับกรมทหารหน้า ซึ่งในชั้นแรกนั้นมี 12 คน และให้ทำหน้าที่ไล่กาที่บินมารบกวนในเวลาทรงบาตร ตลอดจนตั้งแถวรับเสด็จฯ ณ ที่นั้นทุกเวลาเช้า มหาดเล็กเหล่านี้เอง (ซึ่งเรียกกันทั่วไปว่า “ทหารมหาดเล็กไล่กา”) คือจุดเริ่มต้นของกิจการทหารมหาดเล็กรักษาพระองค์ของไทย
ปลายปี พ.ศ. 2411 รัชกาลพระบาทสมเด็จพระจุลจอมเกล้าเจ้าอยู่หัว หลังจากพระราชพิธีบรมราชาภิเษกผ่านพ้นไปแล้ว ได้โปรดเกล้าฯ ให้รวบรวมทหารมหาดเล็กข้าหลวงเดิมจำนวน 24 คน ตั้งขึ้นเป็นหน่วยทหารอีกหน่วยหนึ่ง เรียกว่า “ทหารสองโหล ถือปืนชไนเดอร์” มีหน้าที่เฝ้าพระฉากตามเดิมแต่ในตอนเช้าและตอนเย็น ต้องมารับการฝึกทหาร
พ.ศ. 2413 ทรงพระกรุณาโปรดเกล้าฯ ให้พระยาสุรศักดิ์มนตรี (แสง ชูโต) จางวางมหาดเล็ก ทำการคัดเลือกบรรดาบุตรในราชตระกูล และบุตรข้าราชการที่เป็นทหารมหาดเล็ก เพื่อจัดตั้งเป็นกองทหารมหาดเล็กรักษาพระองค์ ทำหน้าที่รักษาพระองค์อย่างใกล้ชิด และตามเสด็จในเวลาเสด็จประพาสหัวเมือง ในชั้นนี้คัดเลือกไว้ 48 คน เมื่อรวมทหารมหาดเล็ก 2 โหลเดิมด้วยแล้ว จึงมีทหารมหาดเล็กทั้งหมด 72 คน
เมื่อการปฏิบัติหน้าที่กว้างขวางขึ้น จำนวนทหารที่มีอยู่เดิมจึงมีจำนวนไม่เพียงพอที่จะปฏิบัติหน้าที่ จึงได้โปรดเกล้าฯ ให้พระยาสุรศักดิ์มนตรีคัดเลือกบุคคลเข้ามาเป็นทหารเพิ่มขึ้น ในการนี้ พระยาสุรศักดิ์มนตรี (แสง ชูโต) ได้นำบุตรชาย คือ นายเจิม ชูโต (ต่อมาคือเจ้าพระยาสุรศักดิ์มนตรี เจิม แสง-ชูโต) เข้าถวายตัวเป็นทหารมหาดเล็กรักษาพระองค์ โดยสมัครเป็นตัวอย่างคนแรก (เนื่องจากสมัยนั้นคนไทยไม่นิยมเป็นทหาร) ทำให้มีจำนวนทหารมหาดเล็กรักษาพระองค์เพิ่มขึ้นทั้งที่เป็นผู้ใหญ่และที่เป็นเด็ก เพราะทุกคนต่างก็เห็นและรู้สึกเป็นเกียรติแก่วงศ์ตระกูลในการที่บุตรหลานของตนได้เข้ารับราชการใกล้ชิดพระมหากษัตริย์
พระบาทสมเด็จพระจุลจอมเกล้าเจ้าอยู่หัว จึงโปรดเกล้าฯ ให้ตั้งหน่วยทหารดังกล่าวขึ้นเป็น กรมทหารมหาดเล็กรักษาพระองค์ และทรงดำรงพระยศเป็นนายพันเอก ตำแหน่งผู้บังคับการกรมด้วยพระองค์เอง ต่อมาโปรดเกล้าฯ ให้จัดระเบียบในกรมทหารมหาดเล็กรักษาพระองค์จนมั่นคงดีขึ้น และได้ทรงขนานนามหน่วยนี้เสียใหม่ว่า กรมทหารมหาดเล็กราชวัลลภรักษาพระองค์ ในปี พ.ศ. 2414 (ปัจจุบันหน่วยทหารนี้คือ กรมทหารราบที่ 1 มหาดเล็กรักษาพระองค์)
หน่วยทหารรักษาพระองค์ได้มีวิวัฒนาการต่อมาตามลำดับจากต้นกำเนิดดังกล่าวมาแล้ว ต่อมาจึงมีการก่อตั้งหน่วยทหารรักษาพระองค์ที่เป็นหน่วยรบจากเหล่าต่าง ๆ เช่น ทหารราบ ทหารม้า ทหารปืนใหญ่ฯลฯ ส่วนใหญ่อยู่ในระดับกองพัน และหน่วยบังคับบัญชาของหน่วยนั้นในระดับกรมมักจะตั้งอยู่ในกรุงเทพมหานคร เพื่อให้อยู่ใกล้ชิดองค์พระมหากษัตริย์ รวมทั้งสามารถปฏิบัติหน้าที่ได้อย่างใกล้ชิดและต่อเนื่อง แต่ก็มีบางหน่วยที่มีที่ตั้งอยู่นอกกรุงเทพมหานคร เช่น กรมทหารราบที่ 21 รักษาพระองค์ ซึ่งมีที่ตั้งอยู่ที่ค่ายนวมินทราชินี จังหวัดชลบุรี เป็นต้น
หน่วยทหารรักษาพระองค์ > พ.ศ. 2562

กองทัพไทยมีหน่วยทหารรักษาพระองค์ทั้งสิ้น 87 หน่วย จากเดิม 98 หน่วย ส่วนใหญ่อยู่ในสังกัดกองทัพบกและเป็นเหล่าทหารราบ ปัจจุบันเพิ่มหน่วยรบพิเศษเป็นทหารรักษาพระองค์ ปัจจุบันโอนย้ายกรมทหารราบที่ 1 มหาดเล็กราชวัลลภรักษาพระองค์และกรมทหารราบที่ 11 มหาดเล็กราชวัลลภรักษาพระองค์ให้ขึ้นการบังคับบัญชากับหน่วยบัญชาการถวายความปลอดภัยรักษาพระองค์
หน่วยทหารรักษาพระองค์ > พ.ศ. 2562 > หน่วยบัญชาการถวายความปลอดภัยรักษาพระองค์

กรมทหารมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์
กองพันที่ 1 กรมทหารมหาดเล็กราชวัลลภรักษาพระองค์ฯ
กองพันที่ 2 กรมทหารมหาดเล็กราชวัลลภรักษาพระองค์ฯ
กองพันที่ 3 กรมทหารมหาดเล็กราชวัลลภรักษาพระองค์ฯ
กรมทหารรักษาวังมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์
กองพันที่ 1 กรมทหารรักษาวังมหาดเล็กราชวัลลภรักษาพระองค์ฯ
กองพันที่ 2 กรมทหารรักษาวังมหาดเล็กราชวัลลภรักษาพระองค์ฯ
กองพันราชสำนัก กรมทหารรักษาวังมหาดเล็กราชวัลลภรักษาพระองค์ฯ
กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ (โอนย้าย)
กองพันทหารมหาดเล็กราชวัลลภที่ 1 กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์ฯ
กองพันทหารมหาดเล็กราชวัลลภที่ 2 กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์ฯ
กองพันทหารมหาดเล็กราชวัลลภที่ 3 กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์ฯ
กรมทหารมหาดเล็กราชวัลลภที่ 11 มหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ (โอนย้าย)
กองพันทหามหาดเล็กราชวัลลภที่ 1 กรมทหารมหาดเล็กราชวัลลภที่ 11 มหาดเล็กราชวัลลภรักษาพระองค์ฯ
กองพันทหามหาดเล็กราชวัลลภที่ 2 กรมทหารมหาดเล็กราชวัลลภที่ 11 มหาดเล็กราชวัลลภรักษาพระองค์ฯ
กองพันทหามหาดเล็กราชวัลลภที่ 3 กรมทหารมหาดเล็กราชวัลลภที่ 11 มหาดเล็กราชวัลลภรักษาพระองค์ฯ
หน่วยทหารรักษาพระองค์ > พ.ศ. 2562 > กองทัพเรือ

กองทัพเรือ มีหน่วยทหารรักษาพระองค์รวม 7 หน่วย คือ
กรมนักเรียนนายเรือรักษาพระองค์ โรงเรียนนายเรือ
กองพันที่ 1 กรมนักเรียนนายเรือรักษาพระองค์ โรงเรียนนายเรือ
กองพันที่ 2 กรมนักเรียนนายเรือรักษาพระองค์ โรงเรียนนายเรือ
กองพันที่ 3 กรมนักเรียนนายเรือรักษาพระองค์ โรงเรียนนายเรือ
กองพันที่ 4 กรมนักเรียนนายเรือรักษาพระองค์ โรงเรียนนายเรือ
กองพันทหารราบที่ 1 รักษาพระองค์ กรมทหารราบที่ 1 กองพลนาวิกโยธิน หน่วยบัญชาการนาวิกโยธิน
กองพันทหารราบที่ 9 รักษาพระองค์ กรมทหารราบที่ 3 กองพลนาวิกโยธิน หน่วยบัญชาการนาวิกโยธิน
หน่วยทหารรักษาพระองค์ > พ.ศ. 2562 > กองทัพอากาศ

กองทัพอากาศมีหน่วยทหารรักษาพระองค์รวม 13 หน่วย คือ
กรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช
กองพันที่ 1 กรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช
กองพันที่ 2 กรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช
กองพันที่ 3 กรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช
กองพันที่ 4 กรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช
กองพันที่ 5 กรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช
กรมทหารอากาศโยธินรักษาพระองค์ หน่วยบัญชาการอากาศโยธิน
กองพันทหารอากาศโยธิน 1 กรมทหารอากาศโยธินรักษาพระองค์ หน่วยบัญชาการอากาศโยธิน
กองพันทหารอากาศโยธิน 2 กรมทหารอากาศโยธินรักษาพระองค์ หน่วยบัญชาการอากาศโยธิน
กองพันทหารอากาศโยธิน 3 กรมทหารอากาศโยธินรักษาพระองค์ หน่วยบัญชาการอากาศโยธิน
หน่วยทหารรักษาพระองค์ > พ.ศ. 2567

ปัจจุบันกองทัพไทยมีหน่วยทหารรักษาพระองค์ทั้งสิ้น 63 หน่วย จากเดิม 87 หน่วย
หน่วยทหารรักษาพระองค์ > พ.ศ. 2567 > กองทัพเรือ

กองทัพเรือ มีหน่วยทหารรักษาพระองค์รวม 7 หน่วย คือ
กรมนักเรียนนายเรือรักษาพระองค์ โรงเรียนนายเรือ
กองพันที่ 1 กรมนักเรียนนายเรือรักษาพระองค์ โรงเรียนนายเรือ
กองพันที่ 2 กรมนักเรียนนายเรือรักษาพระองค์ โรงเรียนนายเรือ
กองพันที่ 3 กรมนักเรียนนายเรือรักษาพระองค์ โรงเรียนนายเรือ
กองพันที่ 4 กรมนักเรียนนายเรือรักษาพระองค์ โรงเรียนนายเรือ
กองพันทหารราบที่ 1 รักษาพระองค์ กรมทหารราบที่ 1 กองพลนาวิกโยธิน หน่วยบัญชาการนาวิกโยธิน
กองพันทหารราบที่ 9 รักษาพระองค์ กรมทหารราบที่ 3 กองพลนาวิกโยธิน หน่วยบัญชาการนาวิกโยธิน
หน่วยทหารรักษาพระองค์ > พ.ศ. 2567 > กองทัพอากาศ

กองทัพอากาศมีหน่วยทหารรักษาพระองค์รวม 10 หน่วย คือ
กรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช
กองพันที่ 1 กรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช
กองพันที่ 2 กรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช
กองพันที่ 3 กรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช
กองพันที่ 4 กรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช
กองพันที่ 5 กรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช
กรมทหารอากาศโยธินรักษาพระองค์ หน่วยบัญชาการอากาศโยธิน
กองพันทหารอากาศโยธิน 1 กรมทหารอากาศโยธินรักษาพระองค์ หน่วยบัญชาการอากาศโยธิน
กองพันทหารอากาศโยธิน 2 กรมทหารอากาศโยธินรักษาพระองค์ หน่วยบัญชาการอากาศโยธิน
กองพันทหารอากาศโยธิน 3 กรมทหารอากาศโยธินรักษาพระองค์ หน่วยบัญชาการอากาศโยธิน
หน่วยทหารในพระองค์ > พ.ศ. 2562

กองทัพไทยมีหน่วยทหารในพระองค์ทั้งสิ้น 2 หน่วย จากเดิม 15 หน่วย
กองพันทหารม้าที่ 6 กรมทหารม้าที่ 6 ในพระองค์สมเด็จพระศรีพัชรินทราบรมราชินีนาถ
กองพันทหารม้าที่ 14 กรมทหารม้าที่ 7 ในพระองค์สมเด็จพระศรีพัชรินทราบรมราชินีนาถ
หน่วยทหารในพระองค์ > พ.ศ. 2567

ปัจจุบันกองทัพไทยมีหน่วยทหารในพระองค์ทั้งสิ้น 3 หน่วย จากเดิม 2 หน่วย
เหล่าทหารราบ
กองพันทหารราบที่ 3 กรมทหารราบที่ 17 ในพระองค์สมเด็จพระศรีนครินทราบรมราชชนนี
เหล่าทหารม้า
กรมทหารม้าที่ 6 ในพระองค์สมเด็จพระศรีพัชรินทราบรมราชินีนาถ
กองพันทหารม้าที่ 6 กรมทหารม้าที่ 6 ในพระองค์สมเด็จพระศรีพัชรินทราบรมราชินีนาถ
กองพันทหารม้าที่ 14 กรมทหารม้าที่ 7 ในพระองค์สมเด็จพระศรีพัชรินทราบรมราชินีนาถ
ดูเพิ่ม

พิธีถวายสัตย์ปฏิญาณตนและสวนสนามของทหารรักษาพระองค์
มาร์ชราชวัลลภ
หน่วยบัญชาการถวายความปลอดภัยรักษาพระองค์
ธงชัยเฉลิมพล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทหารรักษาพระองค์
กำลังพลจากกรมทหารมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ ระหว่างการซ้อมใหญ่พิธีสวนสนามและถวายสัตย์ปฏิญาณตนของทหารรักษาพระองค์ ประจำปี พ.ศ. 2567 วันที่ 24 พฤศจิกายน 2567
นักเรียนนายร้อยจากกรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า ระหว่างการซ้อมใหญ่พิธีสวนสนามและถวายสัตย์ปฏิญาณตนของทหารรักษาพระองค์ ประจำปี พ.ศ. 2567 วันที่ 24 พฤศจิกายน 2567
กำลังพลจากกองพันทหารราบที่ 2 กรมทหารราบที่ 21 รักษาพระองค์ ในสมเด็จพระบรมราชชนนีพันปีหลวง ระหว่างการซ้อมใหญ่พิธีสวนสนามและถวายสัตย์ปฏิญาณตนของทหารรักษาพระองค์ ประจำปี พ.ศ. 2567 วันที่ 24 พฤศจิกายน 2567
กำลังพลจากกองพันทหารม้าที่ 1 กรมทหารม้าที่ 1 รักษาพระองค์ ในพระบาทสมเด็จพระมงกุฎเกล้าเจ้าอยู่หัว ในริ้วกระบวนพระอิสริยยศสำหรับพระศพ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี วันที่ 9 เมษายน พ.ศ. 2555
กำลังพลจากกองพันทหารปืนใหญ่ที่ 1 กรมทหารปืนใหญ่ที่ 1 รักษาพระองค์ ในริ้วกระบวนพระอิสริยยศสำหรับพระศพ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี วันที่ 9 เมษายน พ.ศ. 2555
กำลังพลจากกองพันทหารช่างที่ 1 รักษาพระองค์ กองพลที่ 1 รักษาพระองค์ ในริ้วกระบวนพระอิสริยยศสำหรับพระศพ สมเด็จพระเจ้าพี่นางเธอ เจ้าฟ้ากัลยานิวัฒนา กรมหลวงนราธิวาสราชนครินทร์ วันที่ 15 พฤศจิกายน 2551
กำลังพลจากกองพันทหารราบที่ 1 กรมทหารราบที่ 1 รักษาพระองค์ กองพลนาวิกโยธิน ในริ้วกระบวนเชิญพระศพสมเด็จพระเจ้าพี่นางเธอ เจ้าฟ้ากัลยานิวัฒนา กรมหลวงนราธิวาสราชนครินทร์ วันที่ 15 พฤศจิกายน 2551
นักเรียนนายเรือจากกรมนักเรียนนายเรืออากาศรักษาพระองค์ โรงเรียนนายเรืออากาศ อัญเชิญธงชัยเฉลิมพล นำกองพันทหารเกียรติยศ ในริ้วกระบวนพระอิสริยยศสำหรับพระศพ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี วันที่ 9 เมษายน พ.ศ. 2555
กำลังพลจากกรมทหารราบที่ 31 รักษาพระองค์ ในพระบาทสมเด็จพระมหาภูมิพลอดุลยเดชมหาราช บรมนาถบพิตร ระหว่างการซ้อมใหญ่พิธีสวนสนามและถวายสัตย์ปฏิญาณตนของทหารรักษาพระองค์ ประจำปี พ.ศ. 2567 วันที่ 24 พฤศจิกายน 2567
กำลังพลจากกองพันทหารม้าที่ 25 กรมทหารม้าที่ 4 รักษาพระองค์ ในสมเด็จพระศรีนครินทราบรมราชชนนี ระหว่างการซ้อมใหญ่พิธีสวนสนามและถวายสัตย์ปฏิญาณตนของทหารรักษาพระองค์ ประจำปี พ.ศ. 2567 วันที่ 24 พฤศจิกายน 2567
กำลังพลจากกองพันทหารปืนใหญ่ที่ 21 กรมทหารปืนใหญ่ที่ 2 รักษาพระองค์ ในสมเด็จพระบรมราชชนนีพันปีหลวง ระหว่างการซ้อมใหญ่พิธีสวนสนามและถวายสัตย์ปฏิญาณตนของทหารรักษาพระองค์ ประจำปี พ.ศ. 2567 วันที่ 24 พฤศจิกายน 2567
นักเรียนนายเรือจากกรมนักเรียนนายเรือรักษาพระองค์ โรงเรียนนายเรือ ระหว่างการซ้อมใหญ่พิธีสวนสนามและถวายสัตย์ปฏิญาณตนของทหารรักษาพระองค์ ประจำปี พ.ศ. 2567 วันที่ 24 พฤศจิกายน 2567
กำลังพลจากกองพันทหารอากาศโยธิน 3 กรมทหารอากาศโยธินรักษาพระองค์ หน่วยบัญชาการอากาศโยธิน ระหว่างการซ้อมใหญ่พิธีสวนสนามและถวายสัตย์ปฏิญาณตนของทหารรักษาพระองค์ ประจำปี พ.ศ. 2567 วันที่ 24 พฤศจิกายน 2567
รายชื่อผู้ดำรงตำแหน่งมิสไทยแลนด์เวิลด์

ต่อไปนี้เป็นรายนามผู้ชนะในการประกวด มิสไทยแลนด์เวิลด์ ในแต่ละปี
สรุปตามจำนวนครั้ง

| จังหวัด | จำนวนครั้ง | ปีที่ชนะ |
| --- | --- | --- |
| กรุงเทพมหานคร | 11 | 1985, 1986, 1989, 1992, 1993, 1997, 2003, 2007, 2009, 2011, 2018 |
| เชียงใหม่ | 3 | 2005*, 2010, 2015 |
| ภูเก็ต | 2 | 2012, 2023 |
| ปทุมธานี | 1 | 2019 |
| เชียงราย | 1 | 2016 |
| สุราษฎร์ธานี | 1 | 2014 |
| อุดรธานี | 1 | 2013 |
| นนทบุรี | 1 | 2006 |
| พระนครศรีอยุธยา | 1 | 2005* |
| ยะลา | 1 | 2004 |
| นครปฐม | 1 | 2002 |
| สงขลา | 1 | 2001 |
| ชลบุรี | 1 | 1996 |
| จันทบุรี | 1 | 1994 |
| อ่างทอง | 1 | 1991 |
| ประจวบคีรีขันธ์ | 1 | 1990 |
| สุพรรณบุรี | 1 | 1988 |
| อุบลราชธานี | 1 | 1987 |
แหล่งข้อมูลอื่น

เว็บไซด์ของทางกองประกวด
| ด ค กมิสไทยแลนด์เวิลด์ |
| --- | --- |
มิสไทยแลนด์เวิลด์: 1985 · 1986 · 1987 · 1988 · 1989 · 1990 · 1991 · 1992 · 1993 · 1994 · 1995 · 1996 · 1997 · 1998-2000 · 2001 · 2002 · 2003 · 2004 · 2005 · 2006 · 2007 · 2008 · 2009 · 2010 · 2011 · 2012 · 2013 · 2014 · 2015 · 2016 · 2017 · 2018 · 2019 · 2020-2022 · 2023
รายนาม: ปานเลขา ว่านม่วง  · แสงระวี อัศวรักษ์ · เบญจวรรณ ศรีละพันธ์ · ปภัสรา ชุตานุพงษ์ · ปทุมรัตน์ วรมาลี · ชนากานต์ ชัยศรี · อิสริยะ อภิชัย · เมทินี กิ่งโพยม · มธุรส เลิศศักดา · ปติญญา ทองศรี · สิรินยา วินศิริ · ธัญญา สื่อสันติสุข · ลดา เองชวเดชาศิลป์ · ทิชา เหลืองไพโรจน์ · เจนจิรา เกิดประสพ · นิกัลยา ดุลยา · สิรินดา เจนเซน · เมลิสา มหาพล · กนกกร ใจชื่น ·  พงศ์ชนก กันกลับ · สิริรัตน เรืองศรี · พัชริดา รอดคงคา · วัลเณซ่า เมืองโคตร · กัญญาภัค โภคสมบูรณ์ · นนธวรรณ ทองเหล็ง· ธันยชนก มูลนิลตา· จิณณ์ณิตา บุดดี · พิชาภา ลิมศนุกาญจน์ · นรินทร ชฎาภัทรวรโชติ · ทารีน่า โบเทส
แต่งตั้ง ภัทลดา กุลภัคธนภัทร์ รองอันดับ 1 มิสไทยแลนด์เวิลด์ 2016 เป็นตัวแทนไปประกวดมิสเวิลด์ 2017 · อัมราภัสร์ จุลกะเศียน รองอันดับ 1 มิสไทยแลนด์เวิลด์ 2007 เป็นตัวแทนไปประกวดมิสเวิลด์ 2008 · กมลา กำภู ณ อยุธยา รองอันดับ 3 มิสไทยแลนด์เวิลด์ 1997 เป็นตัวแทนไปประกวดมิสเวิลด์ 1999 · ญาสุมินทร์ เลิศอมรวัฒนา รองอันดับ 1 มิสไทยแลนด์เวิลด์ 1994 เป็นตัวแทนไปประกวดมิสเวิลด์ 1995
เค็นซูเกะ นางาอิ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เค็นซูเกะ นางาอิ
วันเกิด:   (1989-03-05) 5 มีนาคม ค.ศ. 1989 (35 ปี)
สถานที่เกิด:  จังหวัดฟูกูโอกะ, ญี่ปุ่น
ส่วนสูง:  1.77 เมตร (5 ฟุต 9 1⁄2 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  มหาวิทยาลัยฟูกูโอกะ
หมายเลข:  10
สโมสรเยาวชน
2004-2006:  คีวชูอินเตอร์เนชั่นแนล ยูนิเวอร์ซิตี ไฮสคูล
2007-2010:  มหาวิทยาลัยฟูกูโอกะ
สโมสรอาชีพ*
| ปี |  สโมสร |  ลงเล่น† |  (ประตู)† |
| 2009 |  อวิสปา ฟูกูโอกะ |  5 |  (0) |
| 2010 |  วิสเซล โกเบ |  3 |  (0) |
ทีมชาติ‡
| 2007-2008 |  ญี่ปุ่น U-19 |  6 |  (5) |
| 2010- |  ญี่ปุ่น U-23 |  6 |  (5) |
| 2010- |  ญี่ปุ่น |  1 |  (0) |
 นัดที่ลงเล่นและประตูที่ยิงให้ทีมสโมสร นับเฉพาะลงเล่นในประเทศ ข้อมูลล่าสุดวันที่ 25 พฤศจิกายน ค.ศ. 2010 (UTC).  † ลงเล่น (ประตู).  ‡ นัดที่ลงเล่นและประตูที่ยิงให้ทีมชาติ ข้อมูลล่าสุดวันที่ 25 พฤศจิกายน ค.ศ. 2010 (UTC)
เค็นซูเกะ นางาอิ (ญี่ปุ่น: 永井 謙佑; โรมาจิ: Nagai Kensuke) เกิดวันที่ 5 มีนาคม ค.ศ. 1989 ในจังหวัดฟูกูโอกะ ประเทศญี่ปุ่น เป็นนักฟุตบอล ชาวญี่ปุ่น ผู้ซึ่งเล่นให้กับมหาวิทยาลัยฟูกูโอกะในคีวชูยูนิเวอร์ซิตีลีก เขาได้มีรายชื่อในทีมชาติญี่ปุ่นเข้าร่วมแข่งขันรอบคัดเลือกเอเชียนคัพ 2011 โดยพบกับเยเมน และได้มีการเปิดตัวระดับนานาชาติเต็มรูปแบบของทีมในตารางการแข่งขันวันที่ 6 มกราคม ค.ศ. 2010  ใน ค.ศ. 2009 นางาอิเล่นให้กับสโมสรอวิสปา ฟูกูโอกะ ในเจลีก ดีวีชั่น 2 ในฐานะผู้เล่นที่กำหนดเพื่อการพัฒนาโดยลีกและสมาคมฟุตบอลญี่ปุ่น นอกจากนี้ เขายังเป็นผู้ทำประตูสูงสุดของการแข่งขันฟุตบอลในเอเชียนเกมส์ 2010 ด้วยเช่นกัน
สถานะในสายอาชีพ

| ระดับสโมสร> ฤดูกาล.Japan | ระดับสโมสร> สโมสร.Japan | ระดับสโมสร> ลีก.Japan | เกมลีก> ลงเล่น.ลีก | เกมลีก> ประตู.ลีก | ฟุตบอลถ้วย> ลงเล่น.Emperor's Cup | ฟุตบอลถ้วย> ประตู.Emperor's Cup | ลีกคัพ> ลงเล่น. J. League Cup | ลีกคัพ> ประตู. J. League Cup | รวม> ลงเล่น.รวม | รวม> ประตู.รวม |
| --- | --- | --- | --- | --- | --- | --- | --- | --- | --- | --- |
| ค.ศ. 2009 | มหาวิทยาลัยฟูกูโอกะ | - | - | - | 3 | 3 | - | - | 3 | 3 |
| ค.ศ. 2009 | อวิสปา ฟูกูโอกะ | เจลีก ดีวีชั่น 2 | 5 | 0 | - | - | - | - | 5 | 0 |
| ค.ศ. 2010 | วิสเซล โกเบ | เจลีก ดีวีชั่น 1 | 3 | 0 | 0 | 0 | 0 | 0 | 3 | 0 |
| สรุปรวม | สรุปรวม | สรุปรวม | 8 | 0 | 3 | 3 | 0 | 0 | 8 | 3 |
สถานะในสายอาชีพระดับนานาชาติ

| ทีมชาติญี่ปุ่น> ปี | ทีมชาติญี่ปุ่น> ลงเล่น | ทีมชาติญี่ปุ่น> ประตู |
| --- | --- | --- |
| ค.ศ. 2010 | 1 | 0 |
| รวม | 1 | 0 |
สถานะในสายอาชีพของทีมชาติ > การปรากฏตัวในการแข่งขันรายการสำคัญ

| ทีม | การแข่งขัน | ระดับ | การปรากฏตัว> Start | การปรากฏตัว> Sub | ประตู | บันทึกทีม |
| --- | --- | --- | --- | --- | --- | --- |
|  ญี่ปุ่น | AFC U-19 แชมเปี้ยนชิป 2008 รอบคัดเลือก | U-18 | 2 | 1 | 1 | รอบคัดเลือก |
|  ญี่ปุ่น | AFC U-19 แชมเปี้ยนชิป 2008 | U-19 | 2 | 1 | 4 | ควอเตอร์ไฟนอล |
|  ญี่ปุ่น | เอเชียนคัพ 2011 รอบคัดเลือก | อาวุโส | 0 | 1 | 0 | รอบคัดเลือก |
|  ญี่ปุ่น | เอเชียนเกมส์ 2010 | U-23 | 6 | 0 | 5 | ชนะเลิศ |
เกียรติประวัติและรางวัล > ทีม

ฟุตบอลในกีฬามหาวิทยาลัยโลกฤดูร้อน 2009: เหรียญทองแดง
เอเชียนเกมส์ 2010: เหรียญทอง
เกียรติประวัติและรางวัล > ส่วนบุคคล

AFC U-19 แชมเปี้ยนชิป 2008: ผู้ทำประตูสูงสุด
ฟุตบอลในกีฬามหาวิทยาลัยโลกฤดูร้อน 2009: ผู้ทำประตูสูงสุด
เอเชียนเกมส์ 2010: ผู้ทำประตูสูงสุด
เครยอนป็อป

| เครยอนป๊อป (Crayon Pop) |
| --- | --- |
เครยอนป๊อปกับคอนเสิร์ตที่โซลพลาซา ในวันที่ 4 สิงหาคม ค.ศ. 2015 (จากซ้าย: โชอา, กึมมี, โซยุล(อดีต), เอลลิน และเวย์)
ข้อมูลพื้นฐาน
ที่เกิด: โซล, เกาหลีใต้
แนวเพลง: เคป๊อป, ทร๊อต, ป๊อปแดนซ์, ดิสโก้
ช่วงปี: 2012–2017 (กิจกรรมเดี่ยว)
ค่ายเพลง:  โครมเอนเตอร์เทนเมนต์ (2012–2017)    ซีเจอี&เอ็มมิวสิก   โซนีมิวสิก โพนีแคนยอน 

สมาชิก: กึมมี เอลลิน โชอา เวย์
อดีตสมาชิก: โซยุล

เว็บไซต์: chrome-ent.co.kr
เครยอนป๊อป (อังกฤษ: Crayon Pop; ฮันกึล: 크레용팝 /คือ-เระ-ยอง-ผับ/) เกิร์ลกรุปสัญชาติเกาหลีใต้ ในอดีตสังกัดโครมเอนเตอร์เทนเมนต์
ประวัติ > ภาพลักษณ์

เครยอนป๊อป มีภาพลักษณ์ที่ต่างไปจากเกิร์ลกรุปหรือไอดอลเกาหลีวงอื่น ๆ ตรงที่ ไม่มีภาพของความเซ็กซี่เกินวัย หากแต่แหวกออกไปด้วยความสดใสน่ารัก พร้อมกับการแต่งกายด้วยชุดสีสันสดใสฉูดฉาดแตกต่างกันออกไปในสมาชิกแต่ละคน ทำให้แลดูคล้ายขบวนการห้าสีหรือมาสค์ไรเดอร์ มีเอกลักษณ์ตรงที่หมวกกันน็อก ตรงตามชื่อวงที่มีความหมายถึง "ดินสอสีที่โด่งดังมีชื่อเสียง (ป๊อปปูลาร์) ขึ้นมา"รวมถึงท่าเต้นแบบแปลก ๆ เน้นที่สนุกสนานและตลกจนไม่ห่วงภาพลักษณ์ จนได้ชื่อว่าเป็นเกิร์ลกรุปเกรียนในประเทศไทย  และถึงแม้จะถูกวิจารณ์ว่าเลียนแบบโมะโมะอิโระโคลเวอร์ Z เกิร์ลกรุปของญี่ปุ่น หรือแม้แต่ถูกมองว่าเหมือนกับหรือเป็นคู่แข่งของออเรนจ์คาราเมล ซับยูนิตหรือวงย่อยของอาฟเตอร์สกูล เกิร์ลกรุปรุ่นพี่ชื่อดังของเกาหลีใต้เองก็ตาม แต่ทางวงชี้แจงว่าได้รับแรงบันดาลใจมาจากดีเจด๊อก ซึ่งเป็นวงฮิปฮอปรุ่นพี่ในวงการเคป๊อปต่างหาก
โดยแฟนคลับของวง สมาชิกวงตั้งชื่อเรียกว่า "คิวตี" (Cutie) ซึ่งหมายถึง "น่ารัก" แต่ส่วนใหญ่จะเป็นผู้ชายวัยทำงานหรือวัยผ่านพ้นวัยรุ่นไปแล้ว เรียกว่า "ผับจอซี่"  (팝저씨) แต่ก็มีแฟนคลับบางส่วนเรียกตัวเองว่า "สเก็ตบุก" (Sketchbook)